Document ID: /roh_data/filtered/fineweb-2-filterrobots_roh.jsonl.gz/29225

Las associaziuns professiunalas da las assicuranzas da malsauns han per l’emprima giada preschentà lur sistem da tariffas per prestaziuns ambulantas en l’ospital. La proposta per indemnisar las prestaziuns cun pauschalas duai vegnir preschentada al Cussegl federal enfin la fin da l’onn.
L’introducziun dad ina tariffa pauschala ambulanta saja cun quai bunamain arrivada a la destinaziun, han communitgà las 3 associaziuns Santésuisse, l’uniun da las medias e medis FMCH e l’uniun d’ospitals H+. Grazia al nov sistem da tariffas po la gronda part da las prestaziuns ambulantas dals ospitals vegnir indemnisada cun pauschalas.
Tariffas pauschalas
Il parlament ha decidì da francar las pauschalas per prestaziuns ambulantas en la lescha federala per cassas da malsuns. Quellas pauschalas duain remplazzar las tariffas per prestaziuns singulas.
La tariffa da pauschalas per examinaziuns standardisadas u da quellas che vegnan fatgas savens, garanteschia a medias e medis sco er ad ospitalls ina bunificaziun gista e transparenta.